《松声》
宋代·鲍寿孙

千丈森森螺砢生，风来岩壑韵琮琤。
耳根一洗俗尘净，木末时闻天籁鸣。
汹汹银涛朝拍岸，萧萧铁马夜还营。
山中宰相殷勤听，说与傍人笑绝缨。

作者简介：宋代官吏，字子寿，号云松，歙县（今属安徽）人。度宗咸淳三年（1267）领江东乡荐，时年十八。元至元、贞元间为宝庆州学教授。事见《桐江集》卷一《鲍子寿诗集序》、《新安文献志》卷首《先贤事略》。今录诗五首。